[{"text_idx": "#000000", "text": "Animea ludo ne forgesas Juliamon"}, {"text_idx": "#000002", "text": "En 2017 aperis la unua, japanlingva versio de komputila ludo, kiu instruas Esperanton per animea rakonto. En 2019 aperis angla versio, kun la titolo The Expression: Amrilato. Pri g\u0302i raportis Libera Folio."}, {"text_idx": "#000003", "text": "Pro la sukceso de la ludo, oni tradukis ankau\u0306 la sekvan ludon al la angla kaj eldonis g\u0302in en julio 2021, kun la titolo Distant Memoraj\u0302o. Ni intervjuis la teamon c\u0302e MangaGamer, kiu laboris pri ambau\u0306 ludoj: Michael Hogan, tradukisto, Tania Jensen, redaktoro kaj J-MENT, lud-designisto kaj verkisto."}, {"text_idx": "#000007", "text": "Kiel la ludo uzas Esperanton? C\u0302u g\u0302i instruas Esperanton samkiel la unua ludo faris?"}, {"text_idx": "#000010", "text": "J-MENT: C\u0302ar mi supozas ke la ludanto jam spertis The Expression: Amrilato, la enhavo de c\u0302i tiu ludo estas pli fokusita al la \u201cAlternativa Mondo\u201d. Mi tranc\u0302is la studadon al la baza minimumo kaj fokusig\u0302is al la rakontoj de la roluloj, ekzemple Kanako, kiu havis nur flankan rolon en la unua ludo kiel \u201ciu kiu parolas nur la lingvon de la alternativa mondo\u201d. C\u0302ar Kanako ne estas amikema, s\u0302i uzas la alternativan lingvon al Rin senhezite. Se vi povas kompreni s\u0302iajn vortojn en la lingvo \u201dJuliamo\u201d sen vortaro, tio signifas, ke vi tre bone lernis Esperanton."}, {"text_idx": "#000014", "text": "J-MENT: \u2013 Je la komenco de la rakonto, estas bona miksaj\u0302o de lingvoj, c\u0302ar Ruka kaj Rei estas tiuj, kiuj komunikas kun Rin, per la lingvo de la ludanto kaj per la alternativa lingvo. Dum la progreso de la rakonto, Esperanto estas uzata pli ofte, sed ne c\u0302iam. Mi esperas ke oni spertos g\u0302in kiel \u201chistorion, kiu okazis pro la intermikso de lingvoj.\u201d"}, {"text_idx": "#000015", "text": "Kia vi trovis la reagon de la esperantista komunumo al la unua ludo? C\u0302u tiu influis kiel vi uzis la lingvon en la nova ludo?"}, {"text_idx": "#000016", "text": "J-MENT: \u2013 Kiam la ludo aperis, g\u0302i estis aprezata de la japana esperantista komunumo. Kelkaj scivolaj esperantistoj ac\u0302etis la ludon. Iuj entuziasmaj s\u0302atantoj provis lerni Esperanton kaj faris ekzamenon. La kreintoj kaj ludantoj estis invititaj al Esperanto-renkontig\u0302oj. Iuj esperantistoj venis por saluti la kreintojn c\u0302e renkontig\u0302oj por s\u0302atantoj. Ec\u0302 kvar jarojn post la eldono de la ludo en Japanio, ankorau\u0306 estas tiaj renkontoj inter esperantistoj kaj ludantoj. C\u0302ar c\u0302i tio okazis dum la evoluigado de la ludo, tre altnivela Esperanto aperas en g\u0302i."}, {"text_idx": "#000023", "text": "Bele! Mi ankau esperas, ke vi intervjuu la japanajn kreintojn de la ludo :3"}]